tomron87/hebrew-wikipedia-sentences-corpus huggingface dataset:
הוא קיים פגישות עם מנהיגים ערבים ובישר להם כי: "שאלת פלסטין תיושב לשביעות רצון הערבים בשבועות הקרובים" והוסיף כי "יהיה זה פטאלי לעניינם, אם בשלב זה הם יראו סימנים של חולשה או תשישות." וכן כי "גרמניה מעוניינת ביישובה של הבעיה על הבסיס של קבלת דרישותיהם המלאות של הערבים".
הוא גם הבטיח להם כי "הגרמנים יכולים להמשיך ולתמוך בעניין הערבי הפלסטיני באמצעות תעמולה".
פעילות זאת לא נעלמה מעיני הבולשת הבריטית ה- CID ובתקופת המתיחות הבינלאומית שלקראת פרוץ מלחמת העולם השנייה נקטה ממשלת המנדט בצעדים נגד החתרנות הגרמנית בארץ.
ב- 15 ביוני 1939, חודשיים וחצי לפני פרוץ המלחמה, נצטוו פרנץ רייכרט ואדם פולהארדט לעזוב את הארץ.
על גורלו של פרנץ רייכרט לא נודע מאז דבר ואילו אדם פולהארדט המשיך לפעול בימי המלחמה במסגרת סוכנות הידיעות הגרמנית.
במלחמת העולם השנייה ומיד לאחריה
לאחר שנסתיימה שליחותו בארץ ישראל שוגר פולהארדט כנציג סוכנות הידיעות הגרמנית לטוקיו בירת יפן, בעלת בריתה של גרמניה הנאצית.
הוא שהה בה במשך תקופת מלחמת העולם.
לאחר סיום המלחמה והוא אז בן 35 שנים, לא נזקפה לחובתו עובדת שירותו את המשטר הנאצי והוא המשיך להיות נציגה של סוכנות הידיעות הגרמנית ביפן.
כראש הסוכנות הוא היה הנציג היחיד של כתבי החוץ שנוכח בטקס הכרזת העצמאות של הפיליפינים שנערך במנילה ב 1946.
בגרמניה המערבית שלאחר המלחמה המשיך פולהארדט להתקדם בקריירה שלו.
הוא היה לכתב "עיתון הערב של המבורג" (Hamburger Abendblatt) ובשנים 1956 – 1957 הוא כיהן כחבר ההנהלה של ועידת העיתונות הפדרלית (Bundespressekonferenz), איגוד של עיתונאים עצמאיים המדווחים לתקשורת המערב גרמנית על חדשות הפנים.
בשנות השישים הוא נתמנה לדוברו ויועצו של איל התקשורת הגרמני אקסל שפרינגר וזה היה ככל הידוע תפקידו האחרון.
אדם צעיר הוא ירחון המיועד לילדים בגיל 6 עד 12, בעריכת סופרת הילדים נטעלי גבירץ
העיתון נוסד ביוני 2011 כ"בן" לעיתון אדם עולם, העוסק באנתרופוסופיה וחינוך ולדורף, מתוך מטרה לספק תוכן איכותי לילדי הקוראים.
קהל הקוראים של אדם צעיר מתבסס על קהילת חינוך ולדורף בישראל, אך יש לו גם קוראים רבים שאינם משתייכים למוסדות חינוך אלה.
המגזין החל דרכו כרבעון והתפרסם בכל עונה.
בקיץ 2013 הוא הפך לדו-ירחון, עם הצטרפותם של העורך גיל גריבי והעורכת הגרפית מירה דניאל.
בנובמבר 2014 הפך העיתון לירחון, ואל המערכת הצטרפה דניאלה אסא.
בדצמבר 2015 התמנתה מיכל מגן כעורכת הגרפית של העיתון, והיא מובילה קו של אירוח מאיירים ישראלים מובילים לכל גיליון.
בשנים האחרונות אירח המגזין כמה מבכירי המאיירים בישראל, ביניהם מירב סלומון, יניב שמעוני, ג'ייני מייליכוב, שחר קובר, עומר הופמן, עינת צרפתי, אביאל בסיל ועוד.
זהו עיתון ללא פרסומות וללא תוכן שיווקי.
הקו העריכתי שלו, המתבסס על הגישה האנתרופוסופית לחינוך, מעודד את הילדים להתנסות חווייתית, מכוון לפיתוח יכולות הדמיון, היצירה, היכולות החברתיות והפעילות הגופנית אצל הילדים, והוא יוצא נגד תרבות המסכים שפוגעת בילדות.
התוכן המרכזי בכל עיתון הוא 3 סיפורים או אגדות המתאימות לנושא הגיליון.
הסיפורים הם מתרבויות שונות, רובם מתורגמים על ידי עורכת העיתון, וחלקם אף נכתבים על ידה במיוחד לגיליון.
בין גיליון נובמבר 2014 לגיליון נובמבר 2016 התפרסם בעיתון סיפור בהמשכים מאת רינת פרימו בשם "החבר הכי טוב שלי".
בין גיליון ספטמבר 2017 לדצמבר 2019 התפרסם הקומיקס בהמשכים "זלמן", אותו כתבה רינת פרימו ואיירה עדי אלקין.
החל מגיליון ינואר 2020 מתפרסם הקומיקס בהמשכים "שניים".
בכל עיתון יש שעשועונים, חידות והפעלות.
יש גם כתב חידה שאותו ניתן לשלוח למערכת העיתון ולהשתתף בהגרלת פרס (ספר).
בעיתון יש מספר מדורים קבועים:
בשתי ידיים - מדור יצירה.
חיים ביחד - מדור בעלי חיים.
חברים לעט - מדור שבאמצעותו מתכתבים זה עם זה ילדים ברחבי הארץ.
קומיקס בהמשכים - החל מגיליון ספטמבר 2017 החל להתפרסם קומיקס בהמשכים בשם "עיתון זלמן", המספר את סיפור עיתון בית הספר בבית ספר זלמן שזר.
את הקומיקס כותבת רינת פרימו ומאיירת עדי אלקין.
מסע האבירים - משחק לוח משפחתי שהתפרסם ביחד עם גיליון מספר 2 שעסק בנושא אבירים.
קלפי סגולה אינדיאנים - עם גיליון 13 שעסק בנושא בעלי חיים התפרסמו 52 קלפי חיות טוטם אינדיאנים.
מדי שנה, ביום האחרון של חופשת סוכות, נפגשים קוראי העיתון ומשפחותיהם לאירוע העפת עפיפונים.
פיטי הוא השחיין הראשון והיחיד בעולם ששחה 100 מטר חזה בתוצאה שמתחת ל-57 שניות, וכן, הראשון והיחיד ששחה 50 מטר חזה מתחת ל-26 שניות.
הוא מתאמן בהדרכתה של מלני מרשל.
באליפות אירופה שנערכה בברלין גרמניה בשנת 2014 זכה פיטי ב-4 מדליות זהב והיה לשחיין המצטיין באליפות.
הוא זכה, במשחה ל-50 מטר חזה בתוצאה של 27.00 שניות, לפני גיאדריוס טיטניס מליטא (27.34 שניות) ודמיר דוגוניץ' מסלובניה (27.48 שניות).
בשלב חצי הגמר הוא קבע שיא עולם חדש של 26.62 שניות.
שיא עולם מתחת ל-58 שניות במשחה ל-100 מטר חזה
בתחרות שנערכה בלונדון ב-17 באפריל 2015 קבע פיטי במשחה ל-100 מטר חזה שיא עולם חדש של 57.92 שניות, שיפור לשיא בן ה-3 שנים של קמרון ואן דר בורג מדרום אפריקה (58.46 שניות) ובכך היה לשחיין הראשון בעולם ששחה משחה זה מתחת ל-58 שניות.
באליפות העולם שנערכה בקאזאן, רוסיה באוגוסט 2015 זכה פיטי ב-3 מדליות זהב, במשחה ל-50 מטר חזה בתוצאה של 26.51 שניות, לפני קמרון ואן דר בורג (26.66 שניות) וקווין קורדס מארצות הברית (26.86 שניות).
בשלב חצי הגמר הוא קבע שיא עולם חדש של 26.42 שניות.
בשלב חצי הגמר הוא קבע שיא אליפות חדש של 58.18 שניות ובמשחה שליחים 4x100 מטר מעורב משולב ביחד עם כריס ווקר-הבורן, שיבון-מארי או'קונור ופרנצ'סקה הלסול בשיא עולם חדש של 3:41.71 דקות, לפני ארצות הברית (3:43.27 דקות) וגרמניה (3:44.13 דקות).
נוסף לכך, הוא סיים במקום רביעי במשחה שליחים 4x100 מטר מעורב בשיא לאומי חדש של 3:30.67 דקות ובמקום 26 במשחה ל-200 מטר חזה בתוצאה של 2:13.24 דקות.
באליפות אירופה שנערכה בלונדון במאי 2016 זכה פיטי ב-4 מדליות זהב, במשחה ל-50 מטר לזה (26.66 שניות), במשחה ל-100 מטר בשיא אליפות חדש של 58.36 שניות, במשחה שליחים 4x100 מטר מעורב (3:32.15 דקות) ובמשחה שליחים 4x100 מטר מעורב משולב (3:44.56 דקות).
באולימפיאדת ריו דה ז'ניירו (2016) זכה פיטי בשתי מדליות, זהב וכסף.
מדליית זהב, במשחה ל-100 מטר חזה בשיא עולם חדש של 57.13 שניות, לפני האלוף היוצא קמרון ואן דר בורג (58.69 שניות) וקודי מילר מארצות הברית שקבע שיא אמריקה חדש של 58.87 שניות.
כבר בשלב המוקדמות הוא קבע במשחה ל-100 מטר חזה שיא עולם חדש של 57.55 שניות.
מדליית כסף, במשחה שליחים 4x100 מטר מעורב ביחד עם כריס ווקר-הבורן, ג'יימס גאי ודנקן סקוט בשיא לאומי חדש של 3:29.24 דקות, אחרי ארצות הברית שקבעה שיא אולימפי חדש של 3:27.95 דקות ולפני אוסטרליה (3:29.93 דקות).
באליפות העולם שנערכה בבודפשט ביולי 2017 זכה פיטי ב-3 מדליות, 2 זהב ו-1 כסף.
מדליות זהב, במשחה ל-50 מטר חזה בתוצאה של 25.99 שניות, לפני ז'ואאו גומז ג'וניור מברזיל שקבע שיא אמריקה חדש של 26.52 שניות וקמרון ואן דר בורג (26.60 שניות).
כבר בשלב המוקדמות הוא קבע שיא עולם חדש של 26.10 שניות אותו שיפר בשלב חצי הגמר והעמיד על 25.95 שניות.
במשחה ל-100 מטר חזה בשיא אליפות חדש של 57.47 שניות, לפני קווין קורדס (58.79 שניות) וקיריל פריגודה מרוסיה (59.05 שניות).
בשלב חצי הגמר הוא קבע שיא אליפות חדש של 57.75 שניות.
מדליית כסף, במשחה שליחים 4x100 מטר מעורב ביחד עם כריס ווקר-הבורן, ג'יימס גאי ודנקן סקוט בשיא לאומי חדש של 3:28.95 דקות, אחרי ארצות הברית (3:27.91 דקות) ורוסיה שקבעה שיא לאומי חדש של 3:29.76 דקות.
נוסף לכך, הוא סיים במקום חמישי במשחה שליחים 4x100 מטר מעורב משולב בשיא אירופה חדש של 3:41.56 דקות.
שיא עולם מתחת ל-57 שניות במשחה ל-100 מטר חזה
בשלב חצי הגמר הוא קבע שיא עולם חדש של 56.88 שניות, שיפור לשיאו בן השנה שעמד על 57.10 שניות ובכך היה לשחיין הראשון בעולם ששחה משחה זה מתחת ל-57 שניות.
במסגרת ליגת השחייה הבינלאומית (בריכת 25 מטר) - ISL שנערכה בבודפשט ב-15 בנובמבר 2020 קבע פיטי במשחה ל-100 מטר חזה שיא עולם חדש של 55.49 שניות, שיפור לשיא בן 11 השנים של קמרון ואן דר בורג (55.61 שניות).
בשנים 2015 ו-2018 זכה פיטי בתואר שחיין השנה בעולם.
בשנים 2014–2018 זכה פיטי בתואר שחיין השנה באירופה.
אדם פיליפס (נולד ב-19 בספטמבר 1954) הוא פסיכואנליטיקאי ומסאי יהודי-בריטי.
פיליפס נולד בקארדיף בירת וויילס, למשפחה יהודית ממוצא מזרח-אירופי (שם המשפחה המקורי היה פינקוס, ושונה לפיליפס עקב טעות של פקיד הרישום במשרד הפנים בבריטניה).
הוא למד ספרות אנגלית במכללת סנט ג'ון של אוניברסיטת אוקספורד.
פיליפס החליט שברצונו להיות פסיכואנליטיקאי לאחר שקרא את האוטוביוגרפיה של קרל יונג.
הוא עבר אנליזה אצל מסעוד חאן ולמד במרכז אנה פרויד.
משך מספר שנים היה פסיכותרפיסט ראשי במחלקה לפסיכיאטריה של הילד והמשפחה בבית החולים צ'רינג קרוס בלונדון.
כיום הוא עוסק בפרקטיקה פרטית.
פיליפס הוא מחברם של ספרים רבים בנושאים שונים הקשורים בפסיכואנליזה.
הוא פרופסור אורח במחלקה לספרות אנגלית באוניברסיטת יורק ומשמש כעורך הראשי של התרגום החדש של כתבי פרויד לאנגלית בהוצאת פינגווין.
פיליפס נוהג לעסוק בפסיכואנליזה במשך ארבעה ימים בשבוע ומקדיש יום אחד בשבוע לכתיבה.
בכתיבתו הוא ממעט מאוד בדוגמאות קליניות, שכן בעיניו ההתרחשות בחדר הטיפולים היא פרטית לחלוטין.
נראה כי פיליפס מקדם גרסה של הפסיכואנליזה המתייחסת בספקנות כלפי הידע של האדם אודות עצמו, באומרו: "מה שהפסיכואנליזה, במיטבה, עושה, זה לרפא אותך מהידע שלך אודות עצמך, ומהשאיפה שלך להכיר את עצמך בצורה קוהרנטית ונרטיבית.
אתה יכול לשקם את התשוקות שלך רק אם אתה מאפשר לעצמך לא לדעת את עצמך".
קשה לומר שפיליפס הוא תאורטיקן ונראה שהוא איננו רוצה להיות כזה.
באופן כללי יחסו אל התאוריה, הפסיכואנליטית ובכלל, הוא יחס מסויג: "הפסיכואנליזה איננה צריכה עוד הפשטות עמומות וסנטימנטליות, פרדיגמות חדשות או עדכונים רדיקליים, היא בסך הכל זקוקה לעוד משפטים טובים".
Winnicott, 1988. תורגם לעברית בשם "ויניקוט", דביר, 1999.
On Kindness, 2009, ביחד עם ברברה טיילור.
תורגם לעברית בשם "על רוחב הלב", כרמל 2024 (תרגום ועריכה מדעית: אילת רז).
אדם פיש (31 בינואר 1957 - 26 בדצמבר 2014) היה עורך דין ישראלי שעסק בהתנדבות בייצוג בנושאי זכויות אדם, וייסד כמה עמותות בתחום.
כיהן כחבר מועצת עיריית חיפה.
ממקבלי אות הנשיא למתנדב לשנת 2013.
ב-1981 קיבל תואר ראשון במשפטים מהאוניברסיטה העברית בירושלים, ובאותה שנה הוסמך לעורך דין מטעם לשכת עורכי הדין בישראל.
בנוסף היה בעל תואר שני במשפט בינלאומי פומבי וזכויות אזרח מהאוניברסיטה האמריקאית בוושינגטון די.
בשנות ה-80, כעורך דין צעיר, עבד בסניף חיפה של האגודה לזכויות האזרח בישראל.
הוא נהג לומר: "אני לוקח שכר טרחה גבוה מאלה שיש להם, כדי לעזור לאלה שאין להם", מתוך הסרט של יצחק רובין אדם לכל עת (סרט דוקומנטרי) 2015.
ב-1997 פתח יחד עם רחל בן ארי את משרד עורכי הדין "רחל בן ארי, אדם פיש ושות'" בחיפה, שכלל בשנת 2014 כ-20 עורכי דין.
פיש התמחה במשפט מנהלי, ציבורי, פלילי ומסחרי, ייצג גופים ציבוריים ופרטיים רבים בתחומים אלו, והרצה במסגרות מקצועיות שונות בתחום עיסוקו.
היה ממייסדי "המרכז לסיוע משפטי להגנה על זכויות אדם ע"ש השופט חיים כהן", המעניק סיוע משפטי פרו בונו.
פיש ייסד גם את "עמותת המשפט בשירות הזקנה", עמותות להגנת הסביבה, ועמותות לקידום זכויות של אנשים עם מוגבלויות.
ב-2013 זכה באות הנשיא למתנדב על תרומתו במתן שירותים משפטיים פרו בונו במשך כ-30 שנה לאוכלוסיות חלשות, ובהגנה על זכויות האדם.
בנימוקי ועדת הפרס ל"אות הנשיא למתנדב" נכתב: "ההליכים המשפטיים שעו"ד פיש היה מעורב בהם בכל שנות פעילותו שינו את איכות חייהם של מאות אלפים מאזרחי מדינת ישראל".
כיהן כחבר מועצת העיר חיפה.
היה חבר נבחרת הצעירים של ישראל בברידג'.
פיש היה אב לבת אחת.
נפטר במהלך טיול רכיבת אופניים בנגב, בגיל 57.
במאי 2021 נחנכה לזכרו כיכר זכויות האדם בחיפה, בצומת כביש נחל הגיבורים ורחוב אבן גבירול.
אדם דניאל קינזינגר הוא פוליטיקאי אמריקאי חבר המפלגה הרפובליקנית.
כיהן כחבר בית הנבחרים של ארצות הברית מטעם מחוז הקונגרס ה-16 של מדינת אילינוי.
קינזינגר נולד בקנטקי וגדל בבלומינגטון שבאילינוי.
אמו הייתה מורה ואביו ניהל עמותות נוצריות המפעילות בתי תמחוי.
בשנת 2000 סיים תואר ראשון באוניברסיטת המדינה של אילינוי.
בתקופת לימודיו התמודד ונבחר לכהונה במועצת מחוז מקלין.
ב-2003 התגייס למשמר הלאומי של חיל האוויר.
הוא הוכשר כטייס מטוס תדלוק בואינג KC–135, תחילה מילא משימות בדרום אמריקה כחלק מהמלחמה בסחר הסמים ולאחר מכן שירת בגואם והשתתף במשימות בעיראק ובאפגניסטן.
בהמשך עבר הסבה ושירת כטייס מטוס סיור פיירצ'יילד RC-26 במשימות בעיראק.
סך הכל השתתף בכ-120 משימות קרביות ועוטר בשש מדליות האוויר.
ב-2006 בעודו פוסע ברחובות מילווקי נתקל באישה שנדקרה בצווארה, ובסמוך לה התוקף אוחז בסכין.
קינזינגר השתלט על הדוקר וריתק אותו עד הגעת המשטרה.
על פועלו זכה בפרס איש השנה של הצלב האדום בדרום ויסקונסין.
כמו כן עוטר במדליית חייל חיל האוויר, העיטור הגבוה ביותר המוענק על ידי חיל האוויר על גבורה שלא במהלך קרב.
ב-2010 התמודד בבחירות למושב המחוז ה-11 של אילינוי בבית הנבחרים.
הוא זכה לרוב של 57% והחל לכהן בינואר 2011. הוא נבחר שוב ב-2012 ברוב של 62% (כבר בבחירות המוקדמות הוא הדיח את דון מנצולו שכיהן בתפקיד), ב-2014 ברוב של 71%, ב-2016 נבחר ללא תחרות וב-2018 נבחר לתקופת כהונה נוספת.
הוא מכהן בבית הנבחרים כחבר בוועדת האנרגיה והמסחר וכחבר ועדת החוץ.
הוא משרת בנוסף גם כמשנה למצליף המפלגה הרפובליקנית בבית הנבחרים.
באוגוסט 2016 הודיע קינזינגר כי לא יתמוך במועמד מפלגתו לנשיאות, דונלד טראמפ.
במקביל לכהונתו בבית הנבחרים ממשיך קינזינגר למלא תפקידים בשירות המילואים במשמר הלאומי של חיל האוויר כטייס וכקצין בדרגת מייג'ור.
לאחר ההסתערות על הקפיטול ב-2021 היה קינזינגר הרפובליקני שקרא ליטול מהנשיא טראמפ את סמכויתיו הנשיאותית מכוח התיקון ה-25 לחוקת ארצות הברית.
ב-12 בינואר 2021 נמנה בין עשרת הרפובליקנים שהצביעו בעד הליך הדחתו השני של הנשיא טראמפ.
ב-29 באוקטובר 2021 הכריז קינזינגר על פרישתו מהחיים הפוליטיים, ועל כוונתו לפרוש בבחירות 2022. אי לכך, כהונתו תמה עם התפזרות הקונגרס ה-117 של ארצות הברית בראשית ינואר 2023.
אדם פינטר (בהונגרית: Ádám Pintér, נולד ב-12 ביוני 1988) הוא כדורגלן עבר הונגרי ששיחק כקשר.
פינטר החל את הקריירה המקצוענית שלו ב-2006, בגיל 18 בלבד, כאשר עלה לקבוצה הבוגרת של קבוצת מ.ט.ק.
אחרי 4 עונות מוצלחות, חתם ב-2010, בריאל סרגוסה הספרדית.
ב-9 באוגוסט 2013, הוחלט בין המועדון לשחקן על ביטול החוזה בין השניים, וכך הפך פינטר לשחקן חופשי.
ביום האחרון של חלון ההעברות, ה-2 בספטמבר 2013, הוכרז רשמית שפינטר חתם במועדון הרוסי טום טומסק, על חוזה לעונה אחת.
משחק הבכורה שלו ברוסיה, היה מול אנז'י מחצ'קלה.
בסיום העונה, ב-5 באוגוסט 2014, פינטר חתם בקבוצת ליגת העל היוונית לבדיאקוס על חוזה לשנתיים.
בסיום עונתו הראשונה בלבד, החוזה בין המועדון לשחקן הותר, דבר שהוביל את חזרתו של פינטר להונגריה, עת שחתם ב-19 באוגוסט 2015 בפרנצווארוש.
בינואר 2016 חתם פינטר בגרויטר פירט מהבונדסליגה השנייה.
החל משנת 2010, פינטר משחק בהונגריה.
הוא זומן לסגל הנבחרת לקראת טורניר הגמר של יורו 2016 בצרפת.
אדם קלר (נולד ב-17 בדצמבר 1955) הוא פעיל שמאל רדיקלי ישראלי, ממייסדי "גוש שלום" ודובר התנועה.
קלר נולד למשפחה של ניצולי שואה ב-17 בדצמבר 1955 בתל אביב, שם גם גדל.
אמו חוה קלר הייתה חברה בארגון ההגנה ויחד עם אביו יעקב הייתה ממקימי קיבוץ סער, בנוסף הייתה ממייסדות נשים בשחור, גוש שלום ונשים למען אסירות פוליטיות.
כבר בגיל 13 החל להתעניין בפוליטיקה, ובגיל 15 השתתף בהפגנות נגד הכיבוש בשטחים ובעד חזרה לגבולות 1967.
שירת בצה"ל בתפקיד מנהלתי בחיל שריון.
בשנת 1984 נידון לחודש מאסר בכלא 4 לאחר שסירב לשרת בלבנון לאחר מלחמת לבנון הראשונה.
קלר למד היסטוריה באוניברסיטת תל אביב, ועבד כמתרגם ופובליציסט.
לקלר בן, אורי יעקבי, שנמנע מגיוס משיקולי פציפיזם.
קלר החל את פעילותו הפוליטית במפלגת מחנה של"י ("שלום לישראל, שוויון לישראל") בסוף שנות ה-70 של המאה ה-20. ב-1978 הביע תמיכה במכתב הקצינים, שקרא לראש הממשלה מנחם בגין שיחתור לשלום עם מצרים ויעדיף את השגת השלום על פני רעיון ארץ ישראל השלמה.
אחר כך היה פעיל בתנועת "יש גבול", וישב מספר פעמים במאסר על סירוב לשרת במילואים בלבנון ובשטחי יהודה ושומרון.
משנת 1983 הוא עורך עלון דו-חודשי בשם "ישראל אחרת" המוקדש לנושא תהליך השלום הישראלי-פלסטיני.
אחרי פירוק מפלגת מחנה של"י ב-1983 הצטרף לרשימה המתקדמת לשלום ושימש כדובר המפלגה.
ב-6 בנובמבר 1986 השתתף ב"משלחת השלום" שנפגשה ברומניה עם אנשי אש"ף, ועקב כך נחקר באשמת הפרה של "חוק המפגשים", שנכנס לתוקף ב-5 באוגוסט 1986 ואסר על מגע בין ישראלים לבין נציגים של אש"ף, אך לא הועמד לדין.
בחודשים אפריל ומאי 1988 שירת קלר במילואים וכתב על 117 טנקים וכלי רכב צבאיים אחרים גרפיטי עם הכיתוב "חיילי צה"ל מסרבים לשרת בשטחים הכבושים." כמו כן הדביק מדבקות "די לכיבוש" על עמודי חשמל במחנה הצבאי ועל דלת שירותי הקצינים.
על מעשים אלו הורשע ב"סרבנות והפצת תעמולה הפוגעת במשמעת הצבאית" ונידון לשלושה חודשי מאסר.
בפברואר 1990, שירת שוב במילואים וסירב ללבוש את מדי צה"ל, הוא נעצר והולבש בכוח במדי צבא, הוחזק בכלא 6 ופתח בשביתת רעב.
קלר רואיין על ידי קב"ן, ששאל אותו מה היו המניעים למעשיו.
הוא ענה שהאנשים בהיסטוריה שלחמו למען זכויות האדם הניעו אותו.
הקב"ן שאל: "אפשר לומר שאתה שומע את קול ההיסטוריה?" ושחרר אותו מהשירות הצבאי.
קלר קיבל פרופיל 21 אך הוחזק במאסר עד סיום תקופת העונש שהוטל עליו.
באפריל 2004 היה חבר במשלחת "גוש שלום" שביקרה את מנהיג הרשות הפלסטינית יאסר ערפאת במוקטעה, במחאה על הפרסומים לפיהם אריאל שרון איים על חייו.
בשנת 2010 הביע תמיכה פומבית במשט המרמרה.
ב-2012 ארגן הפגנת תמיכה בפליטים ומבקשי מקלט מאפריקה.
בריאיון משנת 2015 אמר על הסכמי אוסלו: "הן הישראלים והן הפלסטינים מאמינים שהשלום הוא משהו שהם ניסו אבל הוא נכשל, ותמיד הצד השני אשם בכישלון.
הישראלים אומרים "השתדלנו מאוד לעשות שלום עם הפלסטינים, היינו מוכנים לוויתורים עצומים, אבל הפלסטינים המשיכו לתקוף אותנו.
זה אומר שהם לא רוצים שלום, הם רוצים להרוג אותנו ולקחת את האדמה שלנו." הפלסטינים אומרים "השתדלנו מאוד לעשות שלום עם הישראלים, היינו מוכנים לוויתורים עצומים, אבל הישראלים ממשיכים עם הכיבוש, וממשיכים לדכא אותנו ולבנות התנחלויות.
זה אומר שהם לא רוצים שלום, הם רוצים להרוג אותנו ולקחת את האדמה שלנו." שני הצדדים צודקים במידה מסוימת - אם מגדירים את תהליך אוסלו כפי שיושם בפועל על ידי מנהיגים פוליטיים כ"שלום", אז ה"שלום" הזה אכן נוסה ונכשל.
אני מקווה ומאמין שהכישלון הזה לא אומר שהשלום נועד להיכשל באופן בלתי הפיך, אלא שעלינו ללמוד מהטעויות שנעשו במהלך הסכמי אוסלו".
בשנת 1987 הוציא קלר ספר עיון באנגלית על הסכסוך הישראלי-פלסטיני:
אדם ענב (25 בדצמבר 1921 - 23 בינואר 2012) היה קצין בחיל הים בצה"ל בדרגת סא"ל, שהתמחה בנושאי חשמל ולוגיסטיקה.
לאחר השירות ניהל מחלקת חשמל בחברת חיפה כימיקלים.
ענב נולד ב-25 בדצמבר 1921 בעיר הפולנית פשמישל והיה בן יחיד להוריו אנה מבית שפכנר ובנימין וינטרויב.
בנימין רכש מקצוע עורך דין בלבוב, במלחמת העולם הראשונה גויס כקצין בצבא הפולני נלחם בצד האוסטרו-הונגרי כנגד הרוסים.
היה פעיל בתנועת בית"ר וראש התנועה בעיר פשמישל.
ב-15 בספטמבר 1935 עלתה המשפחה בנמל קונסטנצה על האניה פולוניה שהפליגה לנמל חיפה.
תחילה הועסק אביו כפקיד בתנועת בית"ר ואחר כך עסק בנדל"ן.
כחבר ברית הציונים הרוויזיוניסטים שמו הופיע במודעות מטעם התנועה.
בשנת 1938 ארגן האב מחאה ציבורית נגד ממשלת המנדט על הכוונה לתלייתו של עולה הגרדום שלמה בן-יוסף.
על כך נעצר ונשלח בצו אדמיניסטרטיבי לשנת מאסר בכלא עכו.
למאסר הייתה משמעות כלכלית קשה למשפחה, ואמו של וינטרויב פנתה בבקשת עזרה כלכלית לזאב ז'בוטינסקי בלונדון.
בכלא שהה שישה חודשים, בהם למד את החוק האנגלי והטורקי ששרר בארץ ישראל והפך לעורך דין.
ענב למד בבסמ"ת במקצוע חשמל אצל פרופ' פרנץ אולנדורף.
כאשר נאסר האב בשנת 1939 בכלא עכו, נאלץ ענב להפסיק את הלימודים ועסק בעבודות שונות.
מספר חודשים בחברת שירות אקספרס, הובלה ושירות ימי בין ארצי.
לאחר שעות העבודה למד בביתי הספר לשפות ומסחר "במעלה", שם רכש כישורי כתיבה במכונה וניהול פנקסי חשבונות.
תוך כדי לימודי החשמל, הצטרף ללימודי ימאות מעשית ושיט בבית ספר ימי של אגודת יורדי ים זבולון והפליג בסירות משוטים ומפרשים.
האגודה קיימה הפלגות רבות לאורך חופי הארץ לתל אביב וחזרה.
בהפלגות מפרשים הארוכות הגיעו לביירות ואף לפורט סעיד.
ב-15 בספטמבר 1941 סיים את לימודי הימאות וניתנה לו דרגה של מדריך משנה.
במסגרת זבולון התגייס לארגון ההגנה והקבוצה צורפה למחלקה הימית של ההגנה בחיפה.
עם הסירות של זבולון היו נצמדים בלילות לאניות ופרקו נשק ותחמושת עבור ההגנה.
הנערים של זבולון ניצלו את תנועתם לנמל חיפה להברחת אמצעי לחימה.
על ענב הוטל מדי פעם להוציא ארגזי תפוזים לבדיקה.
זאת עשה מבלי ידיעתו שהתפוזים היו רימוני מיילס.
גם כאשר נודע לו על כך במקרה המשיך בעבודה המסוכנת כאשר נדרש.
ענב הוזמן לצאת לקורס חבלה ימית שהתקיים בגני התערוכה בתל אביב.
הוריו לא הסכימו כי היה זה תקופת בחינות הבגרות.
ענב לא התחשב בהתנגדות והתייצב בתל אביב אצל כתריאל יפה שהיה מפקד הקורס.
היו אלה ההכנות למבצע של כ"ג יורדי הסירה.
ענב והמתאמנים לא ידעו על מטרת האימונים.
כמעט בסוף הקורס ראה אותו מכיר של המשפחה וסיפר על כך לאביו.
בנימין וינטרויב הגיע לכתריאל יפה ודרש לשחרר את ענב עד אחרי שיסיים את בחינות הבגרות.
לענב לא הייתה ברירה חזר לחיפה.
כחודש מאוחר יותר יצאו חבריו לדרכם ממנה לא שבו.
מ-9 במרץ 1940 הועסק ענב בצי הבריטי בנמל חיפה כחשמלאי אניות במעמד של עובד אזרחי.
באוגוסט 1940 ביקש ענב התגייס לצי המלכותי הבריטי והגיש המלצות מאגודת יורדי ים זבולון וממקומות עבודה בהם הועסק.
בספטמבר 1940 קיבל הודעה שבקשתו נרשמה ויפנו אליו כאשר יהיה צורך בשירותיו.
ב-15 ביוני 1942 נענתה בקשתו ועבר ממעמד של עובד אזרחי למגויס לצי המלכותי הבריטי.
עבר הכשרה במחנה ליד עכו לאחר כמה חודשים שירות בנמל חיפה נשלח לבסיס בפורט סעיד.
הצטרף לכח העבודה במספנת הצי ועובד בתיקוני כלי השיט של הצי הבריטי.
הוא שאף להפליג בים ולבקשתו צוות לספינה חמושה שתפקידה לשאת סירות גומי ואנשי קומנדו לפשיטות באיים היוונים.
ענב היה אחראי לתחזק והפעיל את מערכות החשמל.
לקראת הפלישה לסיציליה הוצב ענב על Edinburgh Castle, אניה גדולה נושאת גייסות שנשאה נחתות קטנות.
תפקידו היה בתחזוקת המערכות החשמליות.
באנייה זאת השתתף בפלישת בעלות הברית לסיציליה בחודש יולי 1943.
בחודש פברואר 1946 השתחרר ענב מהצי הבריטי בדרגת רס"ר וחזר לחיפה.
התקופה המוכרת כשירות ביטחוני שלוש שנים ותשעה חודשים.
לאחר השחרור ייסד ענב, יחד עם חברים למקצוע משוחררי הצי הבריטי, בית מלאכה לתיקוני חשמל באוניות בנמל חיפה.
בנוסף לתיקוני במכשירי החשמל של אוניות הצי המסחרי פעלו אנשי בית המלאכה בסתר לשיפוץ אניות המעפילים שנתפסו ועגנו ליד שובר הגלים.
מערכות חשמל מלאות הורכבו בהתקוה (אוניית מעפילים) ומדינת היהודים (אוניית מעפילים) הוכנו כדי לשמש את חיל הים הישראלי.
הבריטים שלטו בנמל חיפה וענב וחבריו עלו עם כלי עבודה ומשפצים באין מפריע.
הקואופרטיב שנוסד במרץ 1946 ביצע התקנות זרם לבתי הקירור, שיכון חיילים משוחררים, "תורן" - בית מלאכה לעבודות מכניות, בית חרושת "ויטה", מספנת "גליה" בנמל חיפה, וחדרי קירור באטליזים.
כמו כן לחברה הארץ ישראלית לתיקוני אוניות, התקנת מערכות חשמל בספינות דיג תיקונים באניות כולל באנית הנוסעים "קדמה".
הקואופרטיב 'אוריה' סיים לפעול במרץ 1948 עקב גיוסו של ענב וכל חבריו לצה"ל למלחמת העצמאות.
ב-1 ביוני 1948 גויס ענב לצה"ל והוצב לחטיבת כרמלי.
בדצמבר 1948 הצליח לעבור לחיל הים.
תפקיד ראשון מונה לרס"ר מחנה האימונים של חיל הים בטירת כרמל.
ענב הסביר שהוא בעל מקצוע חשמלאי אניות ויוכל לשרת טוב יותר בשירות בים.
בקשתו מולאה חלקית והוא הועבר למחלקת הנדסה שנמצאה ברחוב העצמאות בחיפה.
ושימש קצין פיקוח על מתקני החשמל של חיל הים.
כחצי שנה שירת באח"י אילת (א-16) ויצא איתה לשפוצים בנמל נאפולי.
בתחילת מאי 1951 נשלח להשתלמות מטעם חיל הים בארצות הברית.
באותה טיסה היה גם ראש הממשלה דוד בן-גוריון שיצא פעם ראשונה לארצות הברית.
ענב שוחח עם ראש הממשלה ואף קיבל ממנו עותק חתום של הנאום אותו התכוון לשאת בפני הממשל בוושינגטון.
ההשתלמות נערכה בבית הספר של משמר החופים של ארצות הברית בגרוטון, מדינת קונטיקט.
שם השתלם במקצוע חשמל אניות בהצטיינות יתירה ועבר קורס טלפרינטר בהצטיינות.
ענב העריך מאוד את הלימודים ולקראת הסיום כתב מכתב תודה והערכה למפקד הבסיס
הישגיו של ענב צוינו על ידי מפקדי בסיס ההדרכה והועברו לידיעת הרמטכ"ל.
האלוף מאיר זורע ראש מחלקת הדרכה כתב
בחזרתו מונה להיות ראש מדור חשמל כלי שיט במחלקת הנדסה של חיל הים.
בשנת 1954 עבר ענב קורס מתקדם של חיל הים שנערך בבסיס ההדרכה בבת גלים.
בשנת 1955 נשלח לאנגליה בצוות הטכני שיפקח על השיפוץ של המשחתות.
לקראת הנסיעה שונה את שם המשפחה מ"וינטרויב" ל"ענב".
במשחתות היה ענב הקצין האחראי על נושא החשמל והמכשור בשתי משחתות מסדרה Z שנרכשו מהצי הבריטי.
עסק בהכשרת המערכות למצב כוננות מבצעית והוספת ציוד חשמלי חדש.
תכנן התקין והרכיב מערכות חשמליות.
שיפץ גנרטורים מנועים וציוד בקרה בזרם ישר וזרם חילופין ופיקח על עבודות המספנות.
עם סיום השיפוצים נעשה ענב קצין החשמל של אח"י יפו (ק-42) וקצין החשמל הבכיר של שייטת המשחתות.
הוא היה אחראי על כל הציוד החשמלי, מכשירים, בקרה, ואלקטרוניקה.
בתפקיד זה השתתף בקרב נגד האבראהים אל-אוול.
בשנת 1958 עבר למפקדת חיל הים ועסק בתפקידים שונים המחייבים השכלה של מהנדס חשמל ואלקטרוניקה.
התמנה לראש ענף ציוד 5 שהיה אחראי על הלוגיסטיקה וקיבל דרגת סגן-אלוף.
היה מנחה מקצועי בכיר בנושא חשמל ומכשירים בחיל הים.
בשנת 1963 נעשה סגן מפקד מספנת חיל הים ביוני 1964 קיבל את הפיקוד על יחידת אחסנה ימית עד נובמבר 1966.
תפקיד אחרון בחיל הים היה מפקד יחידת הבינוי שעסקה בכל נושאי בינוי המעגנים והמחנות של חיל הים.
בתפקיד זה היה בעת מלחמת ששת הימים.
לאחר שחרורו משירות הקבע נמנה ענב על כוחות מילואים במשך 22 שנה ופעל בתחום הטכני לוגיסטי במסגרת מספן הציוד.
תום שירות ביטחון בספטמבר 1990
עם השחרור מצה"ל הוציא ענב רישיון כחשמלאי ראשי לביצוע עבודות חשמל.
ונעשה מנהל מחלקת חשמל בחברת חיפה כימיקלים.
בתפקיד זה זכה להערכה כעובד מצטיין ובעיקר על שמירת נושאי הבטיחות בעבודות המחלקה.
ענב התנדב משמר האזרחי ושירת בו שנים רבות.
תרם באופן קבוע לקרן לב"י למען ביטחון ישראל.
בתחילת שנת 1945 הכיר ענב את אדית גרוס, ילידת זגרב, שהגיעה עם עליית הנער מיוגוסלביה ומשפחתה הושמדה בשואה.
הזוג נישא בטקס צנוע ברבנות בירושלים ב-20 ביולי 1945 ונולדו להם שני בנים.
אדם פישר (בהונגרית: Fischer Ádám נולד ב־9 בספטמבר 1949 בבודפשט) הוא מנצח יהודי-הונגרי.
הוא מנהל מוזיקלי כללי של תזמורת היידן האוסטרו-הונגרית, מנצח ראשי של התזמורת הקאמרית הדנית, ומנצח ראשי של התזמורת הסימפונית של דיסלדורף.
אדם פישר הוא אחיו הבכור של המנצח איוואן פישר.
אביו ודודו היו גם הם מנצחים.
המשפחה גרה מול בית האופרה של בודפשט.
כשאדם היה בן חמש ושמע לראשונה את סימפוניית ההפתעה של יוזף היידן, גמלה בלבו ההחלטה להיות למנצח, כדי שיוכל להבהיל את קהל המאזינים.
אדם ואחיו איוואן שרו במקהלת הילדים של בית האופרה הלאומי של בודפשט, והופיעו כשניים משלושת הילדים חליל הקסם של מוצרט.
בהיותו בן 7 ערך אדם פישר את הופעת הבכורה שלו כמנצח, כשהוביל להקת ילדים בביצוע סימפוניית הצעצועים.
פישר למד נגינה בפסנתר והלחנה בקונסרבטוריון ע"ש בלה ברטוק בבודפשט, וניצוח אצל הנס סווארובסקי בווינה.
הוא זכה בפרס ראשון בתחרות גואידו קאנטלי במילאנו.
הוא החל את דרכו כעוזר למנצח ופסנתרן חזרות, וזכה לפריצת דרך כמנצח כשהחליף את קרל בהם החולה בניצוח על פידליו.
הקריירה שלו החלה בניצוח אופרה במינכן, פרייבורג ועוד ערים בגרמניה.
בשנת 1982 הופיע לראשונה באופרה של פריז, בניצוח על "אביר הוורד" של ריכרד שטראוס, וב-1986 ניצח לראשונה בלה סקאלה, מילאנו, על חליל הקסם.
בין 1987 ל-1992 היה המנהל המוזיקלי הכללי בקאסל.
בשנת 1973 החל שיתוף הפעולה הממושך של פישר עם האופרה של וינה.
בינואר 2017 עוטר בתואר חבר כבוד של הלהקה.
בשנת 1987 ייסד פישר את "תזמורת היידן האוסטרו-הונגרית" באתר המקורי של אחוזת ניקולאוס אסטרהאזי, פטרונו של היידן.
התזמורת מופיעה באולם המקורי שבו ניצח היידן על רוב הסימפוניות שלו בחצר הנסיך.
פישר יזם את פסטיבל היידן בפריזנשטאדט שבאוסטריה.
הוא הקליט את מכלול הסימפוניות של היידן לחברת נימבוס, ההקלטה הדיגיטלית הראשונה של המחזור, עם תזמורתו.
ביולי 1989 יזם פישר את פסטיבלי גוסטב מאהלר הראשונים בקאסל.
בשנת 1998, התמנה פישר למנצח ראשי של התזמורת הקאמרית הלאומית של דנמרק.
פישר הקליט את כל האופרות סריה של מוצרט עם תזמורת היידן, והוא מקליט את כל הסימפוניות של מוצרט.
בשנת 2006 ייסד פישר את פסטיבל וגנר בבודפשט.
הפסטיבל מתקיים לא בבית האופרה אלא באולם קונצרטים, ונעזר במולטי-מדיה להשלמת התפאורות.
ההצגות, שאורכן מגיע לעיתים ליותר משש שעות, הן הכלאה בין הצגת אופרה לאופרה קונצרטנטית, אבל הזמרים שרים ללא פרטיטורות ולמעשה, משחקים את תפקידיהם.
הפסטיבל מושך מדי שנה קהל של חסידי וגנר נאמנים, כמוהו כפסטיבל ביירוית הוותיק.
בסוף שנת 2010 התפטר פישר ממשרת המנהל המוזיקלי של האופרה הממלכתית של הונגריה במחאה על חוק התקשורת השנוי במחלוקת, שעבר בהונגריה ב-2011.
פישר הצטרף לאנדראש שיף, מיקלוש ינצ'ו ואחרים במכתב פתוח, שגינה את טיפול הממשלה ההונגרית בסוגיות אלה.
פישר זכה לעיטור המופת הדני ממלכת דנמרק ותואר פרופסור לשם כבוד שקיבל מנשיא אוסטריה.
ב-2018 זכה בפרס וולף לאמנות, "על היותו מנצח רב השראה ומגן רהוט על זכויות אדם".
פישר הקליט לנימבוס, CBS, EMI, הונגרוטון ודלתה.
ב-1982 זכה בגראן פרי דו דיסק.
הוא הקליט עם תזמורת היידן האוסטרו-הונגרית את כל הסימפוניות של היידן ושל מוצרט וכן את כל האופרות סריה של מוצרט.
קשצ'וט נולד וגדל באופוצ'נו, פולין.
אמו עבדה כמורה למתמטיקה, ואביו היה נגר.
לקשצ'וט שתי אחיות ואח בכור שנפטר כשהיה בן 17 מהתחשמלות.
באליפות אירופה לנוער שנערכה בהנגלו, הולנד ביולי 2007 זכה קשצ'וט במדליית ארד בריצת 800 מטר בשיא אישי חדש של 1:48.10 דקות ובאליפות העולם לנוער שנערכה בבידגושץ', פולין ביולי 2008 הוא סיים במקום רביעי בריצת 800 מטר בתוצאה של 1:47.91 דקות.
באליפות אירופה באולם שנערכה בטורינו, איטליה במרץ 2009 הוא סיים במקום רביעי בריצת 8000 בתוצאה של 1:49.52 דקות.
באליפות אירופה עד גיל 23 שנערכה בקובנה, ליטא ביולי הוא זכה במדליית זהב בריצת 800 מטר בתוצאה של 1:45.81 דקות.
חודש לאחר מכן, באליפות העולם שהתקיימה בברלין, גרמניה הוא סיים במקום 14 בריצת 800 מטר בתוצאה של 1:46.33 דקות.
באליפות העולם באולם שנערכה בדוחה, קטר במרץ 2010 הוא זכה במדליית ארד בתוצאה של 1:46.69 דקות.
באליפות אירופה שנערכה בברצלונה אוהת שנה הוא זכה במדליית ארד בריצת 800 מטר בתוצאה של 1:47.22 דקות, אחרי בן ארצו מרצין לבנדובסקי (1:47.07 דקות) ומייקל רימר במריטניה (1:47.17 דקות).
באליפות אירופה באולם שנערכה בפריז, צרפת בתחילת מרץ 2011 הוא זכה במדליית זהב בריצת 800 מטר בתוצאה של 1:47.87 דקות.
באליפות העולם שנערכה בטגו, קוריאה הדרומית בסוף אוגוסט באותה שנה הוא סיים במקום שישי ברצת 800 מטר בתוצאה של 1:45.25 דקות.
שבועיים לאחר מכן, בתחרות שנערכה ברייטי, איטליה ב-10 בספטמבר הוא קבע בריצת 800 מטר שיא אישי חדש של 1:43.30 דקות (שיאו הנוכחי, 2018).
בתחרות שנערכה באולם בליווה, צרפת ב-14 בפברואר 2012 קבע קשצ'וט בריצת 800 מטר שיא פולין חדש של 1:44.57 דקות (השיא הנוכחי, 2018), התוצאה השלישית בטיבה באולם.
כחודש לאחר מכן, באליפות העולם שנערכה באיסטנבול, טורקיה במרץ הוא סיים במקום רביעי בתוצאה של 1:49.16 דקות.
באולימפיאדת לונדון (2012) הוא סיים במקום 12 בתוצאה של 1:45.34 דקות
באליפות אירופה באולם שנערכה בגטבורג, שוודיה במרץ 2013 הוא זכה במדליית זהב בריצת 800 מטר בתוצאה של 1:48.69 דקות.
באליפות העולם שנערכה במוסקבה, רוסיה באוגוסט אותה שנה הוא סיים במקום 12 בריצת 800 מטר בתוצאה של 1:45.68 דקות.
באליפות אירופה שנערכה בציריך, שווייץ באוגוסט 2014 זכה קשצ'וט במדליית זהב בריצת 800 מטר בתוצאה של 1:44.15 דקות, לפני בן ארצו ארתור קוצ'פסקי (1:44.89 דקות) ומרק אינגליש מאירלנד (1:45.03 דקות).
באליפות העולם שנערכה בבייג'ינג, סין באוגוסט 2017 זכה קשצ'וט במדליית כסף בריצת 800 מטר בתוצאה של 1:46.08 דקות, אחרי דייוויד רודישה מקניה (1:45.84 דקות) ולפני אמל טוקה מבוסניה והרצגובינה (1:46.30 דקות).
באליפות אירופה שנערכה באמסטרדם, הולנד ביולי 2016 זכה במדליית זהב בפעם השנייה ברציפות בריצת 800 מטר בתוצאה של 1:45.18 דקות, לפני מרצין לבנדובסקי (1:45.54 דקות) ואליוט ג'יילס מבריטניה (1:45.54 דקות).
כחודש לאחר מכן, באולימפיאדת ריו דה ז'ניירו (2016) הוא סיים במקום תשיעי בריצת 800 מטר בתוצאה של 1:44.70 דקות.
באליפות אירופה באולם שנערכה בבלגרד, סרביה במרץ 2017 זכה קשצ'וט במדליית זהב בריצת 800 מטר בתוצאה של 1:48.87 דקות.
באליפות העולם שנערכה בלונדון באוגוסט 2017 זכה קשצ'וט בפעם השנייה ברציפות במדליית כסף בריצת 800 מטר בתוצאה של 1:44.95 דקות, אחרי פייר-אמברואז בוס מצרפת (1:44.67 דקות) ולפני קיפייגון בט מקניה (1:45.21 דקות).
באליפות העולם באולם שנערכה בברמינגהאם, בריטניה במרץ 2018 הוא זכה במדליית זהב בריצת 800 מטר בתוצאה של 1:47.47 דקות, לפני דרו וינדל מארצות הברית (1:47.49 דקות) וסאול יורדוניז מספרד (1:48.01 דקות).
באליפות אירופה שנערכה בברלין באוגוסט הוא זכה בפעם השלישית ברציפות במדליית זהב בריצת 800 מטר בתוצאה של 1:44.59 דקות, לפני אנדראס קרמר משוודיה (1:45.03 דקות) ופייר-אמברואז בוס (1:45.30 דקות).
יש לו תואר ראשון בניהול מהאוניברסיטה הטכנולוגית בלודז'.
סטיבי וולץ , הידוע יותר בשם הבמה שלו, אדם פייג' הוא מתאבק אמריקאי, המופיע בארגון ההיאבקות All Elite Wrestling (AEW).
הוא מוכר בעיקר בשל תקופתו בארגוני ההיאבקות Ring of Honor (ROH) ו-New Japan Pro-Wrestling (NJPW), שבו הוא הופיע תחת שם הבמה האנגמן פייג' (בעברית: "התליין" פייג').
פייג' הוא פעם אחת אלוף השלישיות של ROH.
שם הבמה של וולץ, אדם פייג', הוא שילוב השם הפרטי של חבר הילדות שלו ושם המשפחה של גיטריסט להקת לד זפלין, ג'ימי פייג'.
פייג' ערך את הופעת הבכורה שלו בארגון ROH ב-14 בינואר 2011 בקרב חושך (קרב שאינו שודר בטלוויזיה).
בשנת 2013, פייג' השתתף בטורניר הטופ פרוספקט של הארגון, אך נוצח ב-5 בינואר על ידי סילאס יאנג.
את הופעת הבכורה שלו באירוע שלם וצפה ערך במופע חגיגות 11 שנים לארגון, ובו התחרה בקרב משושה, שהמנצח בו היה ACH.
באירוע Death Before Dishonor XI, שנערך ב-20 בספטמבר, פייג' נוצח על ידי RD אוואנס.
באירוע Glory By Honor XII, שנערך ב-26 באוקטובר, פייג' הפסיד לג'ימי ג'ייקובס.
באירוע The Golden Dream, פייג' התחרה בקרב האליפות הראשון שלו, ובו נוצח על ידי אלוף הטלוויזיה של הארגון, מאט טייבן.
באירוע Final Battle, פייג' נוצח על ידי מאט הארדי.
בשנת 2014, פייג' נקלע לפיוד עם קבוצת The Decade, קבוצה שהוקמה על ידי הוותיקים של ROH.
במופע חגיגות 12 שנים לארגון, The Decade (BJ וויטמר, ג'ימי ג'ייקובס ורודריק סטרונג) ניצחו את פייג', סדריק אלכסנדר ומארק בריסקו.
ב-7 במרץ, פייג' הצטרף לקבוצת The Decade, כחלק מהמגויסים "הצעירים" של הקבוצה.
באירוע Supercard of Honor VIII, פייג', ג'ייקובס ווויטמר ניצחו את אנדרו אוורט ואדרנלין ראש (ACH וטדאריוס תומאס).
בחודש אוקטובר של שנת 2014, פייג' הפך להיות חבר קבוע בקבוצת The Decade.
לאחר שג'ייקובס עזב את הקבוצה וקולבי קורינו הצטרף, פייג' פתח בפיוד נגד המתאבק ACH.
באירוע "הטוב בעולם", שנערך ב-19 ביוני 2015, The Decade (וויטמר ופייג') ניצחו בקרב זוגות את ACH ומאט סיידל.
באירוע Death Before Dishonor XIII, שנערך ב-24 ביולי, פייג' ניצח בקרב יחידים את ACH.
לאחר מכן, פייג' עזב את The Decade ופתח בפיוד נגד BJ וויטמר, שהפך להיות הדמות הטובה עקב תהליך זה.
פייג' התחרה נגד וויטמר במופע חגיגות 14 שנים לארגון, אך לא הצליח לנצח את וויטמר.
ב-9 במאי 2016, במהלך הערב הראשון של טור ההופעות "מלחמת העולמות", פייג' שב לדמות הרעה כשהצטרף לקבוצת Bullet Club לאחר שבגד בקולט קבנה, האחים בריסקו והמוטור סיטי מאשין גאנס במהלך הקרב המרכזי של הערב שהיה חמישה נגד חמישה.
לאחר מכן, פייג' "תלה" את כריס סייבין עם קשר תלייה ולכן ניתן לו הכינוי "התליין".
באירוע Death Before Dishonor XIV, שנערך ב-19 באוגוסט, פייג' גבר על ג'יי בריסקו.
ב-16 בנובמבר, פייג' כשל בניסיונו לזכות באליפות הטלוויזיה של ROH לאחר שהפסיד לאלוף, בובי פיש.
ב-1 באפריל 2017, פייג' חבר לשורות טמה טונגה וטנגה לואה בניסיונם הכושל לזכות באליפות השלישיות של הארגון נגד בולי ריי והאחים בריסקו.
פייג' התערב בקרב על תואר אליפות הטלוויזיה, כשהוא עזר למרטי סקורל לנצח את פרנקי קאזריאן לאחר שהכה את האחרון בעזרת כיסא.
בעקבות מקרה זה, פייג' וקאזריאן התחרו ביניהם בקרב רצועה באירוע "הטוב בעולם", שנערך ב-23 ביוני ובו פייג' הכניע את קאזריאן לאחר שתלה אותו עם רצועת עור.
ב-20 באוגוסט 2017, פייג' זכה באליפות הראשונה שלו ב-ROH, לאחר שחבר לשורות היאנג באקס (מאט ג'קסון וניק ג'קסון) בניצחון על דלטון קאסל והנערים, וביחד הם זכו באליפות השלישיות של הארגון.
במופע חגיגות 16 שנים לארגון, שנערך ב-9 במרץ 2018, השלושה הפסידו את אליפות השלישיות ל-SoCal Uncensored (כריסטופר דניאלס, פרנקי קאזריאן וסקורפיו סקיי).
באירוע Supercard of Honor XII, שנערך ב-7 באפריל, פייג' הפסיד לקוטה איבושי.
לאחר מכן, פייג' פתח בפיוד נגד פאנישמנט מרטינז, משום שהאחרון תקף אותו בעזרת כיסא לפני אחד הקרבות שלו.
פייג' השיב בתקיפה משלו על מרטינז ותקיפות אלה הובילו לקרב בין השניים באירוע "הטוב בעולם", שנערך ב-29 ביוני.
קרב זה היה קרב רחוב בסגנון בולטימור על אליפות הטלוויזיה של מרטינז ובו פייג' לא הצליח לנצח את מרטינז ולזכות בתואר.
לאחר מכן, פייג' נטל חלק בגביע הבינלאומי של ROH ועשה את דרכו אל הגמר לאחר ניצחונות על ג'ו הנדרי וג'ימי האבוק, כשבגמר עצמו הפסיד למארק האסקינס.
ב-15 בדצמבר, פייג' וה-Elite עזבו את ROH.
ביוני 2016, הארגון היפני NJPW הודיע שפייג' יערוך את הבכורה שלו ב-19 ביוני תחת שם הבמה האנגמן פייג' בקרב שלושה נגד שלושה ביחד עם יוג'ירו טקהאשי ובאד לאק פאלה נגד קפטן ניו ג'פן, יושי טאטסו וטוגי מקאבה.
בקרב הבכורה, קבוצתו של פייג' ניצחה.
לאחר מכן, פייג' החל להשתמש בשם במה זה גם ב-ROH.
ב-1 ביולי 2017, פייג' לקח חלק בטורניר אשר קבע את אלוף ארצות הברית במשקל כבד הראשון של IWGP, אך הודח כבר בשלב הראשון על ידי ג'יי ליטל.
ב-13 באוגוסט, פייג' והמתאבק קודי נכשלו בניסיונם לזכות באליפות הזוגות של IWGP לאחר הפסד ל-War Machine (הנסון וריימונד רואו).
ב-25 במרץ 2018, פייג' איתגר את ג'יי וייט לקרב על אליפות ארצות הברית במשקל כבד של IWGP, אך הפסיד בקרב זה.
פייג' שובץ לקרב המרכזי הראשון שלו ב-NJPW ב-3 במאי נגד קני אומגה, בקרב שבו נוצח על ידי אומגה.
ב-9 ביוני, פייג', קודי ומרטי סקורל ניצחו את ג'ושין ת'אנדר לייגר, הירושי טנהאשי וריי מיסטריו.
ב-7 ביולי, פייג' וסקורל ניצחו את טנהאשי וקושידה.
פייג' התחרה בטורניר ה-G1 Climax של הארגון, שבו סיים במקום התשיעי עם שלושה ניצחונות ושישה הפסדים.
ב-8 באוקטובר, פייג', צ'ייס אוונס והיאנג באקס הפסידו לבאד לאק פאלה, טאמה טונגה, טונגה לואה וטייג'י אישימורי.
באפריל 2018, אדם פייג' ערך את קרב הבכורה שלו בארגון PWG בערב הראשון של האירוע All Star Weekend 14. קרב שבו הפסיד לאלוף העולם של PWG, קית' לי.
בינואר 2019, אדם פייג' חתם על חוזה בארגון All Elite Wrestling (AEW), שבעליו הם חבריו לקבוצת The Elite, קודי והיאנג באקס (ניק ומאט ג'קסון).
באירוע Double or Nothing, שנערך ב-25 במאי, פייג' ניצח בקרב הקזינו באטל רויאל לאחר שהדיח אחרון את MJF וכתוצאה מכך השיג קרב עתידי על אליפות העולם של AEW נגד המנצח של הקרב המרכזי, שבו כריס ג'ריקו גבר על קני אומגה.
באירוע Fyter Fest, שנערך ב-29 ביוני, פייג' ניצח בקרב מרובע את ג'ימי האבוק, ילד הג'ונגל ו-MJF.
באירוע Fight for the Fallen, שנערך ב-13 ביולי, פייג' ניצח את קיפ סביאן.
באירוע All Out, שנערך ב-31 באוגוסט, פייג' כשל בניסיונו לזכות באליפות העולם של AEW לאחר שהפסיד לכריס ג'ריקו, שהפך לאלוף הראשון בתולדות הארגון.
ב-2 באוקטובר במסגרת תוכנית הבכורה השבועית של הארגון, המוכרת בשם Dynamite, פייג' נוצח על ידי פאק כתוצאה מהכנעה.
שבוע לאחר מכן, פייג' ודאסטין רודס הפסידו בקרב זוגות לכריס ג'ריקו וסמי גווארה.
שבועיים לאחר מכן, פייג' גבר על סמי גווארה.
באירוע Full Gear, שנערך ב-9 בנובמבר, פייג' ניצח את פאק.
ארבעה ימים מאוחר יותר בתוכנית Dynamite, פייג' הפסיד לפאק כתוצאה מהכנעה.
ב-27 בנובמבר, פייג' נוצח על ידי MJF.
ב-11 בדצמבר, פייג' וקני אומגה ניצחו בקרב זוגות את קיפ סביאן ושון ספירס.
שבוע לאחר מכן, פייג' ואומגה הפסידו ללוצ'ה בראדרס (פנטגון ג'וניור וריי פיניקס).
ב-15 בינואר במסגרת הספיישל Bash at the Beach, פייג' וקני אומגה ניצחו בקרב זוגות מרובע אשר קבע את זהות המועמדים לאליפות הזוגות של AEW של SoCal Uncensored.
שבוע לאחר מכן, פייג' ואומגה ניצחו את האחרונים והפכו לאלופי הזוגות החדשים של AEW.
ב-5 בפברואר, פייג', אומגה והיאנג באקס הפסידו בקרב ארבעה נגד ארבעה ללוצ'ה בראדרס, הבוצ'ר והבלייד.
ב-19 בפברואר, פייג' וקני אומגה שמרו על חגורות האליפות נגד הלוצ'ה בראדרס.
באירוע Revolution, שנערך ב-29 בפברואר 2020, פייג' וקני אומגה הגנו בהצלחה על אליפות הזוגות נגד היאנג באקס.
ב-11 במרץ, פייג' ודאסטין רודס ניצחו בקרב זוגות את כריס ג'ריקו וסמי גווארה.
ב-3 ביוני, פייג' וקני אומגה שמרו על התואר לאחר שניצחו את ג'ימי האבוק וקיפ סביאן וב-17 ביוני, הם הגנו בהצלחה על חגורות האליפות נגד דאסטין רודס ו-QT מרשל.
בלילה הראשון של הספיישל Fyter Fest, שנערך ב-1 ביולי, פייג' וקני אומגה הגנו בהצלחה על חגורות האליפות נגד בסט פרנדס (צ'אק טיילור וטרנט), כשבלילה השני, שנערך שבוע לאחר מכן, הם רשמו הגנה מוצלחת נוספת, הפעם נגד פרייבט פארטי (אייזיאה קאסידי ומארק קוון).
באירוע All Out, שנערך ב-5 בספטמבר, פייג' ואומגה הפסידו את אליפות הזוגות ל-FTR (קאש וילר ודקס הרווד).
לאחר הפסד חגורות אליפות הזוגות, פייג' פצח בקריירת יחידים אשר החלה ב-16 בספטמבר, כשהוא גבר בדרך על יריבים כמו פרנקי קאזריאן ואיוול אונו.
בחודש אוקטובר, פייג' השתתף בטורניר הדחות על המועמדות לאליפות העולם של AEW והעפיל עד לשלב הגמר, שהתקיים באירוע Full Gear ונערך ב-7 בנובמבר, ובו הוא נחל הפסד לקני אומגה.
בספיישל Beach Break, שנערך ב-3 בפברואר 2021, פייג' ומאט הארדי גברו על Chaos Project (לות'ר וסרפנטיקו).
באירוע Revolution, שנערך ב-7 במרץ, פייג' ניצח את מאט הארדי במסגרת "קרב כסף גדול", שבו המנצח קיבל את רווחי הרבעון הראשון של המפסיד.
ב-7 באפריל, פייג' גבר על מקס קאסטר.
שבוע לאחר מכן, פייג' ניצח את ריקי סטארקס כתוצאה מהכנעה.
ב-28 באפריל, פייג' הפסיד לבריאן קייג'.
ב-26 ביוני, פייג' ניצח את פאוורהאוס הובס.
ב-6 באוקטובר בפרק של התוכנית Dynamite, פייג' ניצח בקרב קזינו סולם, ניצחון אשר העניק לו קרב עתידי על אליפות העולם של AEW מול קני אומגה.
קרב זה הגיע באירוע Full Gear, שנערך ב-13 בנובמבר, ובו פייג' ניצח את אומגה והפך לאלוף העולם של AEW.
בפרק הספיישל Winter Is Coming, שנערך ב-15 בדצמבר, פייג' הגן על התואר מול בריאן דניאלסון בקרב שהסתיים בתיקו לאחר חריגה מגבולות הזמן המוקצב.
בקרב החוזר בין השניים שהתקיים ב-5 בינואר בפרק של התוכנית Dynamite, פייג' ניצח את דניאלסון והגן בהצלחה על התואר.
ב-9 בפברואר בפרק של התוכנית Dynamite, פייג' ניצח את לאנס ארצ'ר ושמר על תוארו במסגרת קרב מוות בסגנון טקסס; לאחר הקרב, אדם קול הגיע, לקח את חגורת האליפות מידו של השופט והעביר אותה לפייג'.
באירוע Revolution, שנערך ב-6 במרץ, פייג' גבר על אדם קול וכתוצאה מכך שמר על התואר.
ב-15 באפריל בפרק של התוכנית Rampage, פייג' ניצח פעם נוספת את קול, הפעם במסגרת קרב מוות בסגנון טקסס.
ב-7 בספטמבר בפרק של התוכנית Dynamite, פייג' נחל הפסד לבריאן דניאלסון.
וולץ הוא בוגר אוניברסיטת וירג'יניה טק, שבה סיים תואר ראשון בתקשורת.
וולץ היה מורה במשרה מלאה אשר לימד עיתונות ועיצוב גרפי במשך חמש שנים, באותו הזמן שהתאבק.
הוא הפסיק לעשות זאת בחודש מאי של שנת 2016 בעקבות הטור הראשון שלו עם הארגון New Japan Pro-Wrestling.
אליפות העולם של AEW (פעמיים)
אליפות הזוגות של AEW (פעם אחת) - ביחד עם קני אומגה
קרב קזינו באטל רויאל (2019)
אליפות הזוגות הצפון אמריקאית של AIWF (פעם אחת) - עם ג'ייסון בלייד
אליפות במשקל כבד של CWF Mid-Atlantic (פעם אחת)
אליפות הזוגות של CWF Mid-Atlantic (פעם אחת) - ביחד עם ג'ייסון בלייד
אליפות הזוגות של PWX (פעמיים) - ביחד עם קורי הוליס
PWI דירג אותו במקום ה-33 מתוך 500 מתאבקים הטובים ביותר לשנת 2020
אליפות השלישיות של ROH (פעם אחת) - ביחד עם מאט ג'קסון וניק ג'קסון
אליפות הזוגות של WrestleForce (פעם אחת) - ביחד עם קורי הוליס
קרב השנה (2020) - ביחד עם קני אומגה נגד היאנג באקס באירוע Revolution
אוסטין קירק ג'נקינס הידוע יותר בשם הבמה שלו, אדם קול הוא מתאבק אמריקאי, המופיע בארגון ההיאבקות All Elite Wrestling (AEW).
הוא מוכר בעיקר בשל תקופתו בארגון ההיאבקות WWE, בתוכנית NXT, שבה הוא שימש כמנהיג של קבוצת The Undisputed Era (לצד בובי פיש, קייל אוריילי ורודריק סטרונג) עד שנת 2021.
קול היה האלוף הצפון אמריקאי הראשון של NXT והזוכה בטורניר הזוגות לזכר דאסטי רודס לשנת 2018 ביחד עם אוריילי; הוא הוכר גם כאלוף הזוגות של NXT ביחד עם פיש ואוריילי, כך שה-WWE הכירו בו באותה התקופה כאלוף הראשון שמחזיק בשתי אליפויות שונות בו זמנית.
קול מוכר בעיקר בשל התקופה שלו בארגון Ring of Honor, שבו היה שלוש פעמים אלוף העולם של ROH, והראשון שהצליח לרשום את הישג זה.
בנוסף לכך, הוא היה פעם אחת אלוף הטלוויזיה העולמי של ROH.
כמו כן, קול ערך הופעות נוספות בארגונים עצמאיים כמו Chikara, Combat Zone Wrestling, שבו היה פעם אחת אלוף העולם במשקל כבד לג'וניור של CZW וב-Pro Wrestling Guerrilla, שבו היה פעם אחת אלוף העולם של PWG והצליח להחזיק בתואר זה לאורך הזמן הארוך ביותר בהיסטוריה של חגורת האליפות.
בנוסף לכך, הוא מוכר גם בשל התקופה שלו בארגון היפני New Japan Pro-Wrestling, שבו היה חלק מקבוצת ה-Bullet Club.
אוסטין ג'נקינס נולד בלנקסטר, פנסילבניה.
לאוסטין יש אח צעיר ממנו.
הוריו נפרדו כשהיה בן 10 בלבד.
כילד, ג'נקינס לקח שיעורי קראטה.
ג'נקינס ציין את המתאבק שון מייקלס כאחד שהעניק לו השראה בקריירת ההיאבקות שלו.
אליפות TNT של AEW (פעם אחת)
אליפות העולם במשקל כבד לג'וניור של CZW (פעם אחת)
אליפות במשקל פתוח של DFE/אליפות במשקל כבד של WWL (פעם אחת)
אליפות במשקל קל של EWA (פעם אחת)
אליפות הסופר אינדי של IWC (פעם אחת)
אליפות טלוויזיית הזעם של MCW (פעמיים)
אליפות אמנות הלחימה של NHPW (פעם אחת)
אליפות במשקל כבד של PWX (פעם אחת)
אליפות במשקל קל של PCW (פעם אחת)
אליפות העולם של PWG (פעם אחת)
PWI דירג אותו במקום ה-2 מתוך 500 המתאבקים הטובים ביותר לשנת 2020
הישגים בארגון ההיאבקות Pro Wrestling World-1
אליפות צפון אמריקה של Wrestling World-1 (פעם אחת)
אליפות במשקל קל של RCW (פעם אחת)
אליפות הזוגות של RCW (פעם אחת) - עם דיבון מור
אליפות הטלוויזיה של ROH (פעם אחת)
הישגים בארגון ההיאבקות SoCal Uncensored
קרב השנה (2012) עם קייל אוריילי נגד הסופר סמאש בראדרס (פלייר אונו וסטופיפייד) נגד היאנג באקס (מאט ג'קסון וניק ג'קסון) ב-21 ביולי
קרב השנה (2016) עם היאנג באקס (מאט ג'קסון וניק ג'קסון) נגד מאט סיידל, ריקושט ווויל אוספריי ב-3 בספטמבר
אליפות הזוגות ביג טופ (פעם אחת) - עם בריט בייקר
אליפות צפון אמריקה של NXT (פעם אחת, האלוף הראשון)
אליפות הזוגות של NXT (פעם אחת) - עם רודריק סטרונג, בובי פיש וקייל אוריילי
טורניר הזוגות לזכר דאסטי רודס (2018) - עם קייל אוריילי
פרסי סוף השנה של NXT (7 פעמים)
המתחרה הכללי של השנה (2019)
קרב השנה (2019) - נגד ג'וני גרגאנו בקרב 2 מתוך 3 הכרעות על אליפות ה-NXT הפנויה באירוע NXT TakeOver: New York
הישגים בארגון ההיאבקות WXW C4
האליפות ההיברידית של WXW C4 (פעם אחת)
"אדם צובר זיכרונות" הוא שיר שכתבה יונה וולך.
השיר הולחן על ידי שמעון גלבץ, והוקלט במקור על ידי דורית ראובני, ולאחר מכן על ידי אברהם טל.
השיר הופיע בספר השירה של וולך "שני גנים", שיצא לאור ב-1969. הלחין אותו שמעון גלבץ והקליטה אותו דורית ראובני בשנת 1988 לאלבומה "שינויים".
השיר זכה להצלחה לאחר שהוקלט ב-200־ לאלבום "עבודה עברית 2 – מחווה ל־60 שנות יצירה מקורית", בידי אברהם טל.
השיר גם הופיע באלבומו "אברהם טל".
במצעד העברי השנתי התשס"ח (2008) של גלגלצ הגיע השיר למקום השני.
במצעד של רשת ג' הוא הגיע למקום השביעי.
השיר מזכיר את משל הצרצר והנמלה, ומתאר את אגירת המזון של הנמלים בחודשי הקיץ.
בחורף הנמלים מכלות את המזון או הרכוש שאגרו ואת החורף מכלות גם כן.
בשיר זה, בעונת החורף שר החגב לפתחים ומתגעגע לחודשי הקיץ.
אדם קרינגטון הוא דמות בדיונית שנוצרה על ידי הזוג ריצ'רד ואסתר שפירו עבור אופרת הסבון "שושלת".
דמותו של אדם הוצגה לראשונה בעונה השלישית כבנם הבכור של בלייק ואלקסיס קרינגטון, שנחטף בינקותו וגולמה על ידי השחקן גורדון תומסון.
דמותו של אדם הופיעה כדמות ראשית החל מעונתה השלישית של הסדרה ועד לסיומה בשנת 1989. במיני הסדרה "שושלת: המפגש" ששודרה בשנת 1991, דמותו של אדם קרינגטון לוהקה מחדש וגולמה על ידי השחקן רובין זקס לאחר שתומסון לא היה זמין לשוב לגלם את הדמות במהלך צילומי המיני-סדרה.
באתחול המחודש של הסדרה משנת 2017, דמותו של אדם קרינגטון מגולמת על ידי סאם אנדרווד החל משנת 2019.
באמצעות הכנסת דמותו של אדם קרינגטון למשפחת קרינגטון, התאפשר לתסריטאי הסדרה למצוא סיבה ברורה ליצירת אנטגוניסט גברי עבור שאר בני המשפחה.
במהלך הסדרה, מעשיו של אדם מונעים בעיקר על ידי קנאה מעורערת בהצלחותיהם המקצועיות של אחיו סטיבן, וגיסו, ג'ף קולבי.
בנוסף, אדם בוגד בשני הוריו פעמים רבות, אך מעשיו נסלחים לו, גם כאשר היו פליליים, בעיקר בגלל יכולתו לנצל את רגשות אשמתם באשר לנסיבות שהובילו לילדותו הקשה.
גם כאשר כאשר סיטואציות שונות גרמו לסובבים אותו לחוש כלפיו סימפתיה, אדם הרס את רצונם להיטיב לו בשל אופיו האנוכי והקנאי.
בשנת 1986, כינה המגזין "ניו-סאנדיי טיימס" את דמותו של אדם כ"אחד הנבלים הבדיוניים והמאוסים ביותר בטלוויזיה", וציין כי "אדם אנס את בתו של המשרת, צבע את משרדו של ג'ף קולבי בצבעים רעילים מלאי עופרת, הערים על בלייק שייפה את כוחו בזמן שגסס" ועוד.
תומסון השווה את אדם לדמותו של ג'יי אר יואינג בגילומו של לארי הגמן, איל הנפט והאנטגוניסט הראשי באופרת הסבון המתחרה, "דאלאס", ואמר, "לאדם אין כל כך הרבה כסף או כוח.
אבל לאדם יש יותר סמכות והוא לא בוטה כל כך." תומסון הוסיף כי "גברים אכזריים הם אלו שבדרך כלל משיגים את הכוח." תומספן הסביר כי אופרות סבון זקוקות לנבלים על מנת להניע את העלילה שלהן, ואמר, "שיחקתי בעבר בתפקידים מורכבים, אבל אף אחד מהם לא היה שטני כמו אדם.
הוא הבחור הרקוב ביותר שהופיע בפריים טיים."
תומסון שיחק את הדמות עד לסיום הסדרה בשנת 1989.
עבור מיני הסדרה "שושלת: המפגש", השחקן הבריטי רובין זקס לוהק מחדש לדמותו של אדם מכיוון שלתומסון היו מחויבויות קודמות עבור הסדרה "סנטה ברברה".
בפתיחת העונה, בלייק ואלקסיס קרינגטון, מקיימים משדר טלוויזיוני עבור החזרת נכדם שנחטף, ל.
בזמן המשדר, אלקסיס מודה בסוד אפל מעברה: בנה הבכור, אדם, נחטף בינקותו, ומעולם לא נמצאו עקבותיו.
בעקבות האירוע, הם הסתירו את קיומו מילדיהם הבאים, סטיבן ופאלון.
בינתיים, בבילינגס שבמונטנה, אישה קשישה בשם קייט טורנס הנמצאת על ערש דווי צופה במשדר.
בדמעות, היא מספרת למייקל טורנס - נכדה אותו היא גידלה מאז שהוריו מתו לכאורה בתאונת דרכים בינקותו - שהוא באמת אדם קרינגטון.
קייט מסבירה לו שאחרי שנכדה האמיתי מת בתאונה, היא החליטה לחטוף אותו וכהוכחה לסיפורה, היא מראה למייקל רעשן כסוף הנושא את שמו.
כמשאלת מותה, קייט מבקשת ממייקל ההמום למצוא ולחזור למשפחתו האמיתית, ומייקל מסכים.
כשהוא עדיין משתמש בשם מייקל טורנס, אדם נוסע לדנוור ונרשם במלון "לה מירנדה".
שם הוא פוגש אישה יפה ואף על פי שהם מפלרטטים אחד עם השנייה ואף מתנשקים, האישה מסרבת לומר לו את שמה.
לאחר מכן, אדם נוסע לפגוש את בלייק, שמניח שהוא נוכל שראה את המשדר.
המום מדחייתו הפתאומית של בלייק, אדם עוזב בלי להראות לו את הרעשן, אך לאחר מכן פוגש את אלקסיס, שממהרת לקבל אותו כבנה האבוד.
כאשר אלקסיס מציגה את אדם לפאלון, אדם נדהם לגלות שהיא האישה מהמלון, אך אינו מוטרד מהמחשבה שכמעט גילה עריות, בעודו מבחין שמחשבה זהה על כך מטרידה את פאלון.
בהדרגה, בלייק מסתגל לרעיון שייתכן שאדם הוא בנו בכורו.
במקביל, אלקסיס מציע לאדם, שהוא עורך דין במקצועו, עבודה בחברת "קולביקו".
מרוב קנאתו ליחסיו של בני שפחתו לג'ף, בעלה של פאלון, אדם דואג לכך שמשרדו של ג'ף ייצבע בצבעים רעילים ובהדרגה, התנהגותו של ג'ף מאבדת מיצבותה.
לאור התנהגותו, אלקסיס שולחת את ג'ף לחופשה, ובהבינו כי ג'ף יתאושש, אדם מתוודה בפני אלקסיס במעשיו, שמורה לו לדאוג לכך שהצבע במשרד יוחלף.
אדם מזהיר את אמו שאם תבגוד בו, הוא יסבך אותה בתוכניתו, שכן אלקסיס ניצלה את בריאותו הרעועה של ג'ף על מנת להערים עליו ולהעביר לה את מניותיו של בנו ב"דנוור-קרינגטון".
בלייק וקריסטל מתחילים לחשוד באלקסיס כשהם לומדים מרופאיו של ג'ף שיש רעל בדמו.
פאלון, לעומתם, חושדת אדם, ונודרת לחשוף את האמת.
פאלון מוצאת את ד"ר אדוארדס, רופא המשפחה של אדם בבילינגס, שנמצא בדנוור לצורכי כנס, שמגלה לה שאדם שזוכה כבר פעם בבית המשפט לאחר שלא נמצאו ראיות לכך שהרעיל אדם נוסף באדי צבע רעילים.
במקביל, אדם נמשך לקירבי אנדרס, בתו של ג'וזף אנדרס והאומנת של ל.
קולבי, וג'ף מגן עליה מחיזוריו הבלתי רצויים של אדם, מה שמגביר את המתיחות בין שני הגברים, אך לאחר מכן, בשכרותו, אדם אונס את קירבי ולאחר מכן מתקיף אותה שוב.
לאחר שג'ף נחלץ לעזרתה בפעם השנייה, הוא מציע לה נישואין ובכך סותם את הגולל על חיזוריו של אדם.
אלקסיס מזהירה את אדם שהוא יישא לבדו בתוצאות מעשיו אם פאלון תגלה את האמת על מחלתו של ג'ף.
בתגובה, אדם משטה באלקסיס וגורם לה לחתום על מסמכים המראים שהיא זו שהורתה לצבוע את משרדו של ג'ף.
לאחר מכן, אלקסיס נוסעת למונטנה במטרה לחקור את הרקע של אדם ולומדת מד"ר אדוארדס שאדם התנסה בסמים כנער וסבל מהתמוטטות פסיכוטית.
על מנת להסתיר את עברו, אלקסיס מתפטרת ברצון כתוצאה ממעשיו ומוותרת על שליטתה ב"דנוור-קרינגטון".
לאחר מכן, ג'ף מתקיף את אדם, ומספר לו כי אשתו החדשה, קירבי בהריון עם בנו של אדם.
מופתע, אדם אומר לקירבי שהוא רוצה להיות אב לתינוקם המשותף.
כאשר הוא לומד שקירבי וג'ף מתכננים להתגרש, הוא מציע לה נישואין, וקירבי משיבה בחיוב.
בהמשך, קירבי מאובחנת במחלה ונאלצת להתאשפז, אך כתוצאה ממחלתה, התינוק לא שורד.
המום מצער על אובדן התינוק, אדם מתנצל בפני בלייק ואלקסיס על הכאב שגרם להם.
למרות ההפלה, הוא וקירבי ממשיכים בתוכניות החתונה שלהם.
עם זאת, אלקסיס סוחטת את קירבי לעזוב את אדם, שלבו נשבר כאשר קירבי מבטלת את אירוסיהם ושבה לפריז בסיום העונה.
אדם מתחיל לחשוש ממה שיחשבו עליו בני משפחתו לאחר שסאמי ג'ו, גיסתו לשעבר, רימתה אותו לעזור לה לחטוף את בנה ואחיינו, דני.
אשתו הנוכחית של סטיבן, קלאודיה, מזדהה עם אדם ומעודדת אותו לסייע להשיב את דני בחזרה על מנת לתקן את הנזק.
במקביל, אדם גם נקרא להגן על אלקסיס לאחר שהואשמה ברציחתו של מארק ג'נינגס.
במהלך המשפט, אדם ובעלה של אלקסיס, דקס דקסטר, מצליחים להוכיח שחבר הקונגרס ניל מקווין הוא הרוצח האמיתי, ומזכים את אלקסיס מאשמה.
במהלך העונה, אדם מתאבל על מותה לכאורה של אחותו, פאלון, ומגלה כי יש לו אחות נוספת, אמנדה.
במקביל, אדם גם מתקרב יותר לקלאודיה, ואף מנחם אותה כאשר נישואיה לסטיבן עולים על שרטון.
למרות אזהרתו של בלייק שלא ינהל רומן עם קלאודיה, אדם מזמין אותה כבת לוויה לחתונתה של אמנדה עם הנסיך מייקל ממולדוביה.
כערבון, אדם מבטיח לבלייק שהוא יסיים את הקשר בינו לקלאודיה לאחר החתונה, שמופרעת על ידי פיגוע טרור מקומי.
לאחר ששרדו את הפיגוע בחתונתה של אמנדה, אדם מציע לקלאודיה נישואין, והשניים מתחתנים.
בתגובה, בלייק הזועם מנשל את אדם מצוואתו.
בינתיים, קלאודיה לוחצת על אדם לעזור לה לרכוש את הנפט שהיא מאמינה שמגיע לה בצדק מבלייק, והוא מנצל את בעיותיו הבריאותיות של בלייק - שנגרמו למעשה כתוצאה מהרעלתו - על מנת להערים עליו ולמנות אותו כמיופה כוחו.